_:n3f9a844b9bba46eb9d47c9435bf435a6xb0
<http://schema.org/articleBody>
"\nTα brands της Thomas Cook και των ξενοδοχείων Casa Cook και Cook’s Club φέρεται να καταλήγουν στη Fosun. Σύμφωνα με πληροφορίες του ΑΠΕ-ΜΠΕ από τη Σαγκάη, όπου βρίσκεται το αρχηγείο της Fosun, μόνο οι τελικές υπογραφές μένουν για να οριστικοποιηθεί η συμφωνία, που προβλέπει την εξαγορά από τον κινεζικό κολοσσό του brand της Thomas Cook καθώς και των brands των ξενοδοχείων Casa Cook και Cook’s Club, με παρουσία στην Κρήτη, τη Ρόδο και την Κω.\nΣύμφωνα με τις ίδιες πηγές, η Ελλάδα βρίσκεται στην κορυφή των προορισμών που θέλει να επενδύσει ο κινεζικός όμιλος, στοχεύοντας στην ενίσχυση του τουριστικού ρεύματος από την Κίνα.\nΜόλις χθες ρεπορτάζ των Financial Times τόνιζε ότι η Fosun επιθυμεί να προχωρήσεις σε ολική αναγέννηση του brand μετατρέποντάς σε ένα ολοκληρωμένο «online travel agency» που θα αξιοποιεί την αλματώδη αύξηση Κινέζων τουριστών στην Ευρώπη.\nΗ Fosun είναι η μεγαλύτερη κινεζική ιδιωτική εταιρεία που επενδύει στην Ευρώπη, έχει στην ιδιοκτησία της τη γερμανική τράπεζα Hauck &amp; Aufhaeuser Privatbankiers και την πορτογαλική ασφαλιστική εταιρεία Fidelidade Cia de Seguros.\n"
<https://www.newsbeast.gr/financial/business/arthro/5586288/se-kineziko-kolosso-kataligoyn-ta-brands-tis-thomas-cook>